paragraph_text: Ayulo se 1948. prvi put pokušao kvalificirati na utrku 500 milja Indianapolisa, no bez uspjeha. Nije se kvalificirao ni 1951., ali je tijekom utrke zamijeno Jacka McGratha i ciljem prošao kao treći, što mu je najbolji rezultat na toj utrci. Sljedeće godine natjeće se s konstruktorom Lesovky-Offenhauser, ali zbog problema na bolidu, utrku završava sa 16 krugova zaostatka za pobjednikom Troyem Ruttmanom. S konstruktorom Kuzma-Offenhauser, natjeće se 1953. S 4. mjesta na gridu, odustaje nakon 184 kruga zbog problema s motorom, iako je na kraju klasificiran kao 13. Na trinaestom mjestu završio je i 1954. s tri kruga zaostatka za pobjednikom Billom Vukovichem. U kvalifikacijama 1955. doživio je težak sudar, te kasnije preminuo. U Formuli 1 natjecao se samo na spomenutim utrkama Indianapolis 500.